open-index/open-wikipedia-markdown huggingface dataset:
To͘-chhī hoat-tián-kio̍k

**To͘-chhī hoat-tián-kio̍k** (都市發展局) sī kin-kì Tâi-oân *To͘-chhī Kè-ōe Hoat* tē-sì tiâu kui-tēng, iû tiong-iong kap tē-hng chèng-hú siat-li̍p, hū-chek chiáng-lí to͘-chhī kè-ōe, to͘-chhī keng-sin, kiàn-tio̍k koán-lí siong-koan gia̍p-bū ê chú-koán ki-koan.
* Tâi-pak-chhī Chèng-hú To͘-chhī Hoat-tián-kio̍k
* Sin-pak-chhī Chèng-hú Siâⁿ-hiong Hoat-tián-kio̍k
* Thô-hn̂g-chhī Chèng-hú To͘-chhī Hoat-tián-kio̍k
* Tâi-tiong-chhī Chèng-hú To͘-chhī Hoat-tián-kio̍k
* Tâi-lâm-chhī Chèng-hú To͘-chhī Hoat-tián-kio̍k
* Ko-hiông-chhī Chèng-hú To͘-chhī Hoat-tián-kio̍k
* Ke-lâng-chhī Chèng-hú To͘-chhī Hoat-tián-chhù
* Ka-gī-chhī Chèng-hú To͘-chhī Hoat-tián-chhù
Sin Pang-kiô Chhia-chām Te̍k-tēng Choan-iōng-khu

**Sin Pang-kiô Chhia-chām Te̍k-tēng Choan-iōng-khu** (新板橋車站特定專用區) sī tī Tâi-oân Sin-pak-chhī Pang-kiô-khu ê chi̍t ê kok-ka tiōng-tiám kiàn-siat kè-ōe khu-he̍k, it-poaⁿ kán-chheng **Sin-pán Te̍k-khu** (新板特區) ia̍h **Sin-chām Te̍k-khu** (新站特區), khu-he̍k lāi ū choân Tâi-oân tē-it ê sêng-hêng ê sì-thih kiōng-kò͘ (Ko-thih, Tâi-thih, Chia̍t-ūn, kap Kheh-ūn) chhia-chām, bān-pêⁿ to͘-hōe kong-hn̂g kap tōa-hêng kóng-tiûⁿ, Sin-pak-chhī Chèng-hú kok kio̍k-chhù kap tiong-iong chèng-hú hat-hā ê Hêng-chèng-īⁿ Kim-iông Kàm-tok Koán-lí Úi-oân-hōe, Tì-hūi Châi-sán Hoat-īⁿ, Kau-thong-pō͘ Thih-tō-kio̍k téng pō͘-hōe chìn-chù tī chia; khu-lāi mā ū chē keng ho̍k-ha̍p-sek kò͘-bu̍t tiong-sim kap siong-tiûⁿ iáⁿ-siâⁿ, bī-lâi koh ū Tōa Tâi-pak Sin Kio̍k-īⁿ, hōe-tián tiong-sim kap koan-kong pn̄g-tiàm ê kui-ōe. Pang-kiô-khu pī tēng-gī chò Sin-pak-chhī ia̍h Tâi-pak to͘-hōe-khu sai-pêng (Tām-chúi-hô sai-hōaⁿ) ê chú-iàu to͘-sim siâⁿ-chhī kap kau-thong chhu-liú, ah Sin-pán Te̍k-khu sī siong-gia̍p he̍k-sim, bo̍k-chiân iu-goân teh chhî-sio̍k hoat-tián lâi khok-tāi hoān-ûi ê chhu-sè.
Ko-hiông To-kong-lêng Keng-bō͘ Hn̂g-khu

**Ko-hiông To-kong-lêng Keng-bō͘ Hn̂g-khu** (高雄多功能經貿園區) sī ūi-tio̍h beh hō͘ Ko-hiông-chhī ê to͘-chhī ki-lêng koh-khah to-iūⁿ-hòa só͘ lâi siat-li̍p ê to͘-chhī keng-sin te̍k-tēng-khu kè-ōe, it-poaⁿ kán-chheng **Ko-hiông Keng-bō͘ Hn̂g-khu** (高雄經貿園區). Ko-hiông ê Kó͘-san, Iâm-tiâⁿ, Lêng-ngá, kap Chiân-tìn lóng ū chi̍t pō͘-hūn sio̍k tī hn̂g-khu kè-ōe ê hoān-ûi lāi. Ko-hiông To-kong-lêng Keng-bō͘ Hn̂g-khu oe̍h-tēng ê hoān-ûi chóng biān-chek tāi-iok 588.63 kong-khéng.

## Siong-kuan bûn-tsiunn
*Ko-hiông Tián-lám-koán
*Ko-hiông Nńg-thé Kho-ki Hn̂g-khu
*Ko-hiông Liû-hêng Im-ga̍k Tiong-sim
Tiong-kǹg Chi̍p-thoân Chóng-pō͘ Tōa-lâu

**Tiong-kǹg Chi̍p-thoân Chóng-pō͘ Tōa-lâu** (中鋼集團總部大樓) sī chi̍t tòng tī Tâi-oân Ko-hiông-chhī Chiân-tìn-khu Sêng-kong-jī-lō͘ kap Ho̍k-heng-sam-lō͘ lō͘-kháu ê chi̍p-ha̍p-sek pān-kong tōa-lâu, kīn-óa Ko-hiông-káng, sī Tiong-kǹg Chi̍p-thoân ê chóng-pō͘ só͘-chāi-tē. Tē-siōng lâu koân 29 chân, tē-hā 4 chân ê Tiong-kǹg Chóng-pō͘ Tōa-lâu ēng kǹg-kò͘ kò͘-chō, gōa-khak sī po-lê ûi-bō͘ siat-kè. Tōa-lâu iû Tâi-oân pún-thó͘ ū-miâ ê kiàn-tio̍k-su Iâu Jîn-hí kap i-ê Tāi-goân Liân-ha̍p Kiàn-tio̍k-su Sū-bū-só͘ siat-kè, iû Éng-chùn Kiat-kò͘ Kang-têng Kò͘-būn hū-chek kiat-kò͘ kui-ōe.

Tû-liáu chò-ûi Tiong-kǹg Chi̍p-thoân lāi kok siong-koan tan-ūi ê pān-kong iōng-tô͘ í-gōa, Tiong-kǹg Chóng-pō͘ Tōa-lâu ê pō͘-hūn lâu-chân mā tùi-gōa chhut-cho͘ hō͘ kî-thaⁿ ê khì-gia̍p, tī tōa-lâu khé-iōng chho͘-kî ê ū-miâ cho͘-iōng-hō͘ pau-hâm Tiāu-hong Gîn-hâng, Khîn-gia̍p Chiòng-sìn Liân-ha̍p Hōe-kè Sū-bū-só͘, Ji̍t-siong Sam-lêng Ji̍t-liân Gîn-hâng kap Bí-kok chāi Tâi Hia̍p-hōe Ko-hiông Hun-chhù.

Tiong-kǹg Chóng-pō͘ Tōa-lâu pēng m̄-sī chi̍t ê to̍k-li̍p ê khai-hoat-àn, chá tī hit tòng tōa-lâu heng-kiàn chìn-chêng, Tiong-kǹg tiō í-keng lī-iōng chiu-ûi ê iōng-tē heng-kiàn tōa-hêng ê siong-gia̍p kiàn-tio̍k hō͘ Ka-lo̍k-hok kap Gî-ke Ka-kū téng chhiúⁿ-siong sêng-cho͘ sú-iōng, ah tī chiu-ûi hêng-sêng chi̍t ê sin-heng ê siong-gia̍p kò͘-bu̍t-khu, sī Ko-hiông-chhī Chèng-hú só͘ chhui-tōng thàu-kòe káng-khu to͘-chhī keng-sin ê Ko-hiông To-kong-lêng Keng-bō͘ Hn̂g-khu ê chi̍t pō͘-hūn.

Lūi-pia̍t:Tiong-kok Kǹg-thih
Lūi-pia̍t:Ko-hiông-chhī ê kiàn-tio̍k-bu̍t
Lūi-pia̍t:Chiân-tìn-khu
Hōng-soaⁿ-khe

**Hōng-soaⁿ-khu** (鳳山溪) sī chi̍t tiâu tī Tâi-oân pak-pō͘ ê khe, tn̂g-tō͘ 45.45 kong-lí, lâu keng-kòe Sin-tek-koān kap Thô-hn̂g-chhī, pau-hâm Chiam-chio̍h, Koan-se, Sin-po͘, Hoâiⁿ-san, Tek-pak kap Liông-thâm. I sī Sin-tek-koān tiōng-iàu ê hô-chhoan, liû-he̍k biān-chek 250.10 pêng-hong kong-lí.

Hōng-soaⁿ-khu hoat-goân chū Sin-tek Koan-se, Chiam-chio̍h kap Thô-hn̂g Ho̍k-heng kau-kài-chhù ê Gōa-chiáu-chhùi-soaⁿ sai-chhek; tī Khám-á-khá hū-kīn hām lâm-pêng ê Thâu-chêng-khe hōe-ha̍p chù-ji̍p Tâi-oân Hái-kiap.
Thâu-chêng-khe (Sin-tek)

**Thâu-chêng-khe** (頭前溪) tī Tâi-oân pak-pō͘, sio̍k-î tiong-iong-koán hô-chhoan, chú-liû tn̂g 63.03 kong-lí, liû-he̍k biān-chek 565.94 pêng-hong kong-lí, hun-pò͘ tī Sin-tek-chhī pak-pō͘ kap Sin-tek-koān tiong-pō͘ ê Ngó͘-hong-hiong, Hoâiⁿ-san-hiong, Chiam-chio̍h-hiong, Khiông-nâ-hiong, Tek-pak-chhī téng hiong-tìn-chhī, ē-tàng kóng sī Sin-tek tē-khu ê chú-iàu hô-chhoan.
Só͘-iú-khoân

**Só͘-iú-khoân** (所有權) sī chí tī bîn-hoat siōng, khoân-lī-jîn tùi piau-tek-bu̍t ē-tàng ti̍t-chiap choân-bīn pâi-thaⁿ-sèng chi-phòe te̍k-tēng-bu̍t ê bu̍t-khoân. Só͘-ūi ê "choân-bīn chi-phòe", ì-sù sī chi-phòe hoān-ûi ê choân-bīn-sèng kap chi-phòe sî-kan ê bû-hān-sèng, hû-ha̍p chit-ê te̍k-teng ê bu̍t-khoân chí-ū só͘-iú-khoân. In-chhú, oân-choân bu̍t-khoân hām só͘-iú-khoân tī lōe-hâm siōng sī it-tì--ê. Oân-choân bu̍t-khoân kap hān-chè bu̍t-khoân sī sio tùi-li̍p ê kài-liām.

Tī it-poaⁿ ì-gī siōng, só͘-iú-khoân mā chí lâng tùi gōa-kài chū-jiân ê chi-phòe ia̍h chi-phòe hêng-thài. Āu-chiá sī hâm-gī siōng ê só͘-iú-khoân, ùi lâng chhut-hiān khai-sí tiō í-keng chûn-chāi, keng-kòe liáu tn̂g sî-kan ê le̍k-sú piàn-chhian. Ah hoat-lu̍t siōng ê só͘-iú-khoân sī tī it-tēng ê le̍k-sú kai-tōaⁿ í só͘-iú chò-ûi ki-chhó͘ ê ki-su̍t kài-liām. Iā chiū sī kóng, tī siong-phín kau-ōaⁿ chiàm chú-tō tē-ūi ê kīn-tāi siā-hōe, tī hō͘-siong kau-ōaⁿ siong-phín ê chú-thé chi-kan, pit-su hō͘-siong sêng-jīn tùi-hong tùi siong-phín chit khoán châi-hù ê kò͘-iú chi-phòe. Chit chióng siā-hōe su-iàu hoat-lu̍t hêng-thài, tiō sī só͘-iú-khoân. In-chhú, phó͘-thong ì-gī siōng ê só͘-iú-khoân sī pâi-thaⁿ--ê.
Tâi-thih khu-kan khoài-chhia

**Khu-kan khoài-chhia** (區間快車) sī Tâi-oân Thih-lō͘ Koán-lí-kio̍k ê êng-ūn chhia-chióng chi it, tī 2006 nî 11 goe̍h chhe 1 tiâu-chéng sî-khek-piáu liáu-āu hām khu-kan-chhia tông-sî sán-seng. Siong-tùi kok-chām lóng thêng ê khu-kan-chhia, khu-kan khoài-chhia ūi-tio̍h hō͘ sêng-kheh tī khu-he̍k kan koh-khah khoài-sok kàu-ta̍t, ē tùi pō͘-hūn ūn-liōng khah sè ê chhia-chām thong-kòe bô thêng. Sú-iōng ê chhia-lióng lūi-hêng lóng sī thong-khîn tiān-liân-chhia, hùi-lu̍t hām Ho̍k-heng-hō kap khu-kan-chhia kāng-khoán, ta̍k kong-lí Sin-tâi-phiò 1.46 îⁿ.

Lūi-pia̍t:Tâi-oân ê lia̍t-chhia
Siū-san Kok-ka Chū-jiân Kong-hn̂g

**Siū-san Kok-ka Chū-jiân Kong-hn̂g** (壽山國家自然公園) sī Tâi-oân tē-it chō kok-ka chū-jiân kong-hn̂g, tī Ko-hiông-chhī kéng-lāi. 2009 nî 10 goe̍h thui-tōng kè-ōe, 2011 nî 12 goe̍h chhe 6 sêng-li̍p tiû-pī-chhù. Hoān-ûi hâm-kài Siū-san, Pòaⁿ-pîn-soaⁿ, Kî-āu-soaⁿ, Ku-soaⁿ, Chó-iâⁿ-kū-siâⁿ, kap Táⁿ-káu Eng-kok Léng-sū-koán; biān-chek 1,123 kong-khéng. Hia ê tē-chit chú-iàu sī san-ô͘-chiau chio̍h-hoe-giâm, iá-seng tōng-bu̍t sī Tâi-oân-kâu.

Lūi-pia̍t:Ko-hiông-chhī ê koan-kong-tē
Táⁿ-káu Eng-kok Léng-sū-koán Bûn-hòa Hn̂g-khu

**Táⁿ-káu Eng-kok Léng-sū-koán Bûn-hòa Hn̂g-khu** (打狗英國領事館文化園區) pau-hâm nn̄g chō tī 1879 nî khí ê Eng-kok-sek kiàn-tio̍k kap chi̍t tiâu teng-san kó͘-tō. Léng-sū-koán tī Tâi-oân Ko-hiông-káng pak hōaⁿ ê Siàu-chûn-thâu bé-thâu piⁿ, sī hit-tang-chūn Eng-kok chèng-hú tī Táⁿ-káu chiáng-lí léng-sū gia̍p-bū ê tiōng-iàu kì-tiám. Tī Tâi-oân bo̍k-chiân hiān-chûn ê Se-iûⁿ-sek kīn-tāi kiàn-tio̍k tiong, Táⁿ-káu Eng-kok Léng-sū-koán ê nî-tāi siāng-kài kiú-oán.

Lūi-pia̍t:Ko-hiông-chhī ê koan-kong-tē
Pak Hái-hōaⁿ kap Koan-im-soaⁿ Kok-ka Hong-kéng-khu

**Pak Hái-hōaⁿ kap Koan-im-soaⁿ Kok-ka Hong-kéng-khu** (北海岸及觀音山國家風景區) sī tī Tâi-oân Sin-pak-chhī kap Ke-lâng-chhī kéng-lāi ê kok-ka hong-kéng-khu, tī 2002 nî 10 goe̍h 17 hō sêng-li̍p, chú-iàu sī iû pak hái-hōaⁿ ê Pak Hái-hōaⁿ Hong-kéng-khu, Iá-liú hong-kéng-khu kap Koan-im-soaⁿ lâi cho͘-sêng. Pak hái-hōaⁿ khu kài-î Bān-lí-khu to͘-chhī kè-ōe hām Sam-chi-khu kap Tām-chúi-khu tiong-kan, Koan-im-soaⁿ khu tī Tām-chúi-hô, Liông-hêng, Gō͘-kó͘, Nâ-kháu Tâi-tē kap Pat-lí hoān-ûi lāi. Kî-tiong, Iá-liú hong-kéng-khu í te̍k-sû tē-chit kap tē-hêng chò-ûi i-ê te̍k-sek. Tiōng-iàu kéng-tiám ū Hù-ki Hî-káng, Hù-kùi-kak, Hái-se̍k Chio̍h-mn̂g, Iá-liú Tāu-hū-giâm, Kim-san lāu-ke, kap Lú-ông-thâu.

2002 nî 5 goe̍h 15 hō, Kau-thong-pō͘ Koan-kong-kio̍k kong-kò siat-tì Pak Hái-hōaⁿ kap Koan-im-soaⁿ Kok-ka Hong-kéng-khu, hoān-ûi pau-hâm goân sio̍k Tâi-oân-séng Chèng-hú koán-hat ê Pak Hái-hōaⁿ Hong-kéng-khu, Iá-liú hong-kéng-khu kap Koan-im-soaⁿ Hong-kéng-khu, chóng biān-chek 12,351 kong-khéng. 2014 nî 12 goe̍h 15 hō, Koan-kong-kio̍k kong-kò Ke-lâng-chhī ê Gōa-bo̍k-soaⁿ, Chêng-jîn-ô͘, Hô-pêng-tó téng kéng-tiám la̍p-ji̍p hong-kéng-khu ê hoān-ûi lāi, chóng biān-chek khok-tāi chì tāi-iok 13,081 kong-khéng.
Hái-iûⁿ Kok-ka Kong-hn̂g Koán-lí-chhù

**Hái-iûⁿ Kok-ka Kong-hn̂g Koán-lí-chhù** (海洋國家公園管理處) sī Tâi-oân Tiong-hôa Bîn-kok Chèng-hú Lāi-chèng-pō͘ Kok-ka-kong-hn̂g Sú só͘-sio̍k ki-koan. Goân-té sī Tang-soa Khoân-ta Kok-ka Kong-hn̂g sêng-li̍p só͘ siat ê koán-lí tan-ūi. 2006 nî 12 goe̍h 19 hō keng Hêng-chèng-īⁿ siu-tēng kè-ōe lōe-iông, kā tó-sū ia̍h hái-iûⁿ-hêng kok-ka kong-hn̂g koán-lí sū-khoân thóng-it chiah sêng-li̍p--ê. 2007 nî 10 goe̍h 4 hō, tī Ko-hiông-chhī chèng-sek kòa-pâi êng-ūn. 2014 nî 6 goe̍h chhe 8, Phêⁿ-ô͘ Lâm-hong Sù-tó Kok-ka Kong-hn̂g sêng-li̍p.
Kang-gia̍p chū-the̍h

**Kang-gia̍p chū-the̍h** (工業住宅) sī chí tī hoat-tēng kang-gia̍p iōng-tē só͘ khí ê chū-the̍h, kang-gia̍p chū-the̍h chú-iàu sī in-ūi chiu-piⁿ to͘-chhī thó͘-tē kè-siàu chin koân, só͘-í lī-iōng kang-gia̍p-khu kang-chhiúⁿ iōng-tē lâi heng-kiàn chū-the̍h. Sin-tek kang-gia̍p-khu in-ūi kang-chok jîn-oân chìn-chù, hù-kīn mā sán-seng kang-gia̍p chū-the̍h.

Chit khoán chū-the̍h siū-kè thong-siông ē pí chhī-kè kē 10%~20%, hām ûi-chiong kiàn-tio̍k ê tē-hng, sī chit khoán pâng-tē-sán kan-na tī thó͘-tē ê lī-iōng siōng ûi-hoat, tī thó͘-tē lī-iōng siōng goân-pún èng-kai the̍h-lâi siat-tì chhiúⁿ-pâng, sok-sià, sū-bū-só͘, m̄-koh si̍t-chè siōng soah piàn-chò sī chū-the̍h sú-iōng.


Lūi-pia̍t:Pâng-tē-sán
Tōa Pêⁿ-po͘

**Tōa Pêⁿ-po͘** (Eng-gí: *Great Plains*) sī Pak Bí-chiu tiong-pō͘ ê chi̍t tōa tè pêⁿ-po͘ tē-khu, tāi-khài tī Mississippi Hô sai-pêng, Rocky Soaⁿ-me̍h tang-pêng, kap Rio Grande pak-pêng. chū-jiân si̍t-phōe sī chháu.
Chhòa Le̍k-hêng

**Chhòa Le̍k-hêng** (蔡力行; ), Tâi-oân Tâi-pak chhut-sin, sī Tâi-oân ê pòaⁿ-tō-thé khì-gia̍p-ka, bo̍k-chiân sī Liân-hoat Kho-ki ê chip-hêng-tiúⁿ. I bat chò kòe Tiong-hôa Tiān-sìn Kong-si táng-sū-tiúⁿ kap Tâi-oân Chek-thé-tiān-lō͘ Chè-chō Kong-si ê chóng-keng-lí kiam chip-hêng-tiúⁿ.
Lūi-pia̍t:Tâi-oân kang-têng-su

Lūi-pia̍t:Liân-hoat Kho-ki
Lâm-káng Nńg-thé Hn̂g-khu

**Lâm-káng Nńg-thé Hn̂g-khu** (南港軟體園區), kán-chheng **Lâm-nńg**, sī tī Tâi-oân Tāi-pak-chhī Lâm-káng-khu ê tì-sek-hêng kang-gia̍p hn̂g-khu. Sán-gia̍p í nńg-thé IC siat-kè, sò͘-ūi chhòng-ì, seng-bu̍t kho-ki kap bûn-hòa chhòng-ì téng tì-sek bi̍t-chi̍p sán-gia̍p ûi-chú, ún-chún chi-oān-sèng ho̍k-bū sán-gia̍p chìn-chù lâi oân-pī hn̂g-khu ê seng-oa̍h ki-lêng, pēng pó-liû ín-chìn sin-heng sán-gia̍p ê tân-sèng, í cheng-ka sán-gia̍p kēng-cheng-la̍t. Thàu-kòe hn̂g-khu chhiúⁿ-siong siōng-hā-iû sûi-ti̍t chéng-ha̍p, í-ki̍p chúi-pêng kau-liû, pēng kiat-ha̍p chèng-hú kap bîn-kan khì-gia̍p ê gián-hoat chu-goân kap chhòng-sin siat-kè, chhiok-chìn nńg-thé sán-gia̍p seng-kip, lâi ta̍t-sêng "A-thài Nńg-thé Tiong-sim" kap "Choân A-chiu Gián-hoat Chóng-pō͘" ê hn̂g-khu hoat-tián bo̍k-piau.

Lâm-nńg chóng chiàm-tē 10 kong-khéng, tē-it kî 4.0335 kong-khéng, tē-jī kî 4.1764 kong-khéng, tē-saⁿ kî 2 kong-khéng chó-iū. Chêng nn̄g kî ê iōng-tē sī kok-êng khì-gia̍p Tâi-pûi Lâm-káng-chhiúⁿ ê kū-chí, āu-lâi keng-iû chèng-hú teng-siu liáu-āu choán chò lī-iōng.

Lâm-nńg tī 2015 nî chóng-kiōng ū 418 keng khì-gia̍p, oân-kang jîn-sò͘ tāi-iok 24,443 lâng, kui-nî êng-siu Sin-tâi-phiò 5,804-ek kho͘. Kûn-chū hāu-ek m̄-nā êng-he̍k Eng-kok Keng-chè-ha̍k-jîn Tì-khò͘ EIU phêng-pí ûi A-chiu 4 tōa nńg-thé hn̂g-khu, hn̂g-khu chek-hāu piáu-hiān mā sī choân A-chiu tē-it.

## Siong-koan
* Lâm-káng Nńg-thé Hn̂g-khu Chām

Lūi-pia̍t:Tâi-oân ê kho-ki hn̂g-khu
Lūi-pia̍t:Tâi-pak-chhī ê keng-chè
Lūi-pia̍t:Lâm-káng-khu
Kang-tiûⁿ

**Kang-tiûⁿ** (工場), ia̍h **kang-chhiúⁿ** (工廠), sī teh seng-sán hòe-bu̍t ê tōa-hêng kang-gia̍p kiàn-tio̍k-bu̍t. Tōa pō͘-hūn ê kang-tiûⁿ lóng ū siat tōa-hêng ke-khì ia̍h iû siat-pī kò͘-sêng ê seng-sán-sòaⁿ.

Siāng chá-kî ê kang-tiûⁿ (pí-lūn 18 sè-kí khí tī Eng-kok si̍t-bîn-tē ê kang-tiûⁿ) pēng bô tōa-hêng ê chū-tōng-hòa ke-khì. Hit-tang-chūn ê kang-tiûⁿ sûn-chhùi sī hō͘ chi̍t tīn chiông-sū chhiú-kang-gia̍p (chhin-chhiūⁿ pháng-chit-gia̍p) ê kang-lâng chū-chi̍p khí-lâi, chò-hóe chìn-hêng seng-sán khang-khòe. Chit chióng chò-hoat khah hó koán-lí, ah goân-liāu mā khah ē-tàng ū-hāu hun-phòe.

Ti̍t-kàu tōng-le̍k chit-pò͘-ki kap cheng-khì-ki téng ki-hāi hoat-bêng liáu-āu, khai-sí chhut-hiān í ke-khì seng-sán ê kang-tiûⁿ. Ki-hāi kap khó-thè-ōaⁿ ê lêng-kiāⁿ hō͘ seng-sán koh-khah ū hāu-lu̍t, mā kiám-chió hùi-bu̍t. Kang-tiûⁿ ê tōa-liōng chhut-hiān sī kang-gia̍p kek-bēng ê khai-toan.

Lūi-pia̍t:Chè-chō-gia̍p
Lūi-pia̍t:Kang-gia̍p kiàn-tio̍k
Kang-gia̍p hn̂g-khu

**Kang-gia̍p hn̂g-khu** (工業園區) sī oe̍h-tēng it-tēng hoān-ûi ê thó͘-tē, seng kui-ōe, choan-bûn kiong-èng hō͘ kang-gia̍p siat-si kap kang-gia̍p sú-iōng ê tē-khu. Kang-gia̍p hn̂g-khu ê siat-tì thong-siông sī ūi-tio̍h beh chhiok-chìn tē-hng ê keng-chè hoat-tián, cheng-ka chiū-gia̍p ki-hōe só͘ lâi siat-li̍p--ê.

Kang-gia̍p hn̂g-khu ê iōng-tô͘ siong-tong to-goân, tû-liáu kang-chhiúⁿ, pān-kong-sek téng it-poaⁿ kang-gia̍p siat-si í-gōa, mā ē-tàng thê-kiong ko-kho-ki sán-gia̍p sú-iōng, sīm-chì ū gián-kiù kap ha̍k-su̍t ki-kò͘ chìn-chù. Kang-gia̍p hn̂g-khu nā ū keng-kòe thò-siān ê khai-hoat, thong-siông ē hoat-tián chiâⁿ-chò chi̍t ê sán-gia̍p chū-lo̍k.

Tī Tâi-oân thong-siông ē chìn-chù kang-gia̍p hn̂g-khu ê sán-gia̍p lūi-hêng lóng sī chá-kî khah hoat-ta̍t ê sán-gia̍p, chhin-chhiūⁿ si̍t-phín chè-chō-gia̍p, pháng-chit-gia̍p, sêng-i-gia̍p, mô͘-liāu chè-chō-gia̍p, ka-kū-gia̍p, chō-chóa-gia̍p, chio̍h-hòa-gia̍p, ūn-su-gia̍p, hòa-ha̍k chè-chō-gia̍p, chhng-tû-gia̍p téng. 1980 nî-tāi āu, chiah ū kho-ha̍k hn̂g-khu ê hoat-tián.

Lūi-pia̍t:Kang-gia̍p
Lūi-pia̍t:Thó͘-tē kui-ōe
Sin-pak Sán-gia̍p Hn̂g-khu

**Sin-pak Sán-gia̍p Hn̂g-khu** (新北產業園區), khah-chá kiò **Gō͘-kó͘ Kang-gia̍p-khu** (五股工業區), tī Tâi-oân Sin-pak-chhī Gō͘-kó͘-khu kap Sin-chng-khu, sī Tiong-hôa Bîn-kok Keng-chè-pō͘ Kang-gia̍p-kio̍k só͘ chhòng-pān ê kok-ka-kip kang-gia̍p-khu.

Ūi-tio̍h beh chek-ke̍k hoat-tián kang-gia̍p, chhiok-chìn tē-hng hoân-êng kap hoat-tián, hit-tang-chūn ê Tâi-pak-koān Chèng-hú (taⁿ ê Sin-pak-chhī Chèng-hú) tit-tio̍h Hêng-chèng-īⁿ he̍k-chún, tī 1984 nî 1 goe̍h i-kì *[[Chióng-lē Tâu-chu Tiâu-lē]]* ê kui-tēng, khai-hoat Gō͘-kó͘ Kang-gia̍p-khu. Chi̍t hong-bīn iông-la̍p jī-têng so͘-hông-tō ê ha̍p-hoat kang-tiûⁿ thiah-chhian-hō͘ sú-iōng, chi̍t hong-bīn thê-kiong heng-pān kang-gia̍p jîn chò-ûi kiàn-chhiúⁿ iōng-tē, lâi so͘-kái kang-gia̍p iōng-tē ê su-kiû. Chhú-gōa, hit-tang-chūn ê Tâi-pak-koān Chèng-hú tī chit-ê kang-gia̍p-khu lāi siat-li̍p liáu Kang-siong Tián-lám Tiong-sim, thê-kiong chi̍t ê kok-chè-kip tián-lám tiûⁿ-tē hō͘ chāi-tē ê chhiúⁿ-siong. 2011 nî 4 goe̍h iû Sin-pak-chhī Chhī-tiúⁿ Chu Li̍p-lûn chhut-bīn hia̍p-tiau, tī hit-nî 6 goe̍h chhe 1 kái-miâ Sin-pak Sán-gia̍p Hn̂g-khu.

Sin-pak Sán-gia̍p Hn̂g-khu ê sán-gia̍p chióng-lūi kóng-hoàn, kí-hoân si̍t-phín, pháng-chit, ka-kū, ìn-soat, sok-hòa, tiān-chú, ki-hāi téng-téng lóng-chóng ū, iōng-tē chha-put-to oân-choân khai-hoat oân-pit, sin-chìn chhiúⁿ-siong chi̍t tē lân kiû. M̄-koh, chòe-kīn cha̍p tang, in-ūi sán-gia̍p choán-hêng kap gōa-î iân-kò͘, hân-tì thó͘-tē ko-ta̍t 45.92 kong-khéng, siong-tong î 2 chō Tāi-an Sim-lîm Kong-hn̂g, 5 chō Tōa Kī-tàn.

Lūi-pia̍t:Tâi-oân ê kho-ki hn̂g-khu
Lūi-pia̍t:Sin-pak-chhī ê keng-chè
Lūi-pia̍t:Tâi-oân ê kang-gia̍p-khu
Lūi-pia̍t:Gō͘-kó͘-khu
Lūi-pia̍t:Sin-chng-khu
Chióng-lē Tâu-chu Tiâu-lē

***Chióng-lē Tâu-chu Tiâu-lē*** (獎勵投資條例) sī Tiong-hôa Bîn-kok Chèng-hú tī 1960 nî chì 1990 nî ūi-tio̍h chióng-lē tâu-chu, ka-sok keng-chè hoat-tián só͘ si̍t-si ê hoat-lu̍t. 1960 nî 8 goe̍h 31 hō Li̍p-hoat-īⁿ chè-tēng; 1991 nî 1 goe̍h chhe 1 Hêng-chèng-īⁿ kong-kò hòe-chí. Kî-tiong, tī 1960 nî ê sî ūi-tio̍h in-èng Bí-oān thêng-chí liáu-āu ê keng-chè hoat-tián, chèng-hú tī 19 tiám châi-keng kái-kek chhò͘-si tiong iau-kiû Tâi-oân ē-tàng ta̍t-sêng chū-kip-chū-chiok ê thêng-tō͘. Tī chèng-hú khak-li̍p liáu chìn-kháu thè-tāi kang-gia̍p-hòa chèng-chhek liáu-āu, tī kai-tōaⁿ āu-kî chè-tēng pún tiâu-lē lâi chióng-lē pau-hâm chè-chō-gia̍p, chhiú-kang-gia̍p, khòng-gia̍p, lông-lîm-hî-thiok-gia̍p, ūn-su-gia̍p téng, chú-iàu bo̍k-tek sī beh thê-ko Tâi-oân ê sán-phín chū-chè-lu̍t.

Tông-sî, in-ūi chèng-hú mā biān-lîm châi-chèng khùn-lân, gōa-hōe toán-khoat kap sit-gia̍p-lu̍t phian koân ê būn-tê, in-chhú mā chioh tio̍h pún tiâu-lē hoat-tián gōa-siau sán-gia̍p, pēng-chhiáⁿ í kiám-bián cho͘-sòe ê hong-sek lâi khip-ín gōa-chu lâi Tâi. Tī keng-chè hoat-tián chèng-chhek choán chò chhut-kháu khok-tiong hong-chiam liáu-āu, pún tiâu-lē mā tòe leh siu-chèng lâi ka-sok chu-pún chiat-kū pēng-chhiáⁿ kó͘-lē kó͘-phiò chiūⁿ-chhī. 1980 nî chì 1990 nî ê tē-jī chhù chìn-kháu thè-tāi sî-kî pún tiâu-lē chài-chhù siu-chèng, hoat-tián chhek-lio̍k-sèng kang-gia̍p, pēng-chhiáⁿ kó͘-lē khì-gia̍p chhî-sio̍k lâu tī Tâi-oân.
Tâi-oân ê i-ha̍k tiong-sim

**I-ha̍k tiong-sim** (醫學中心) sī Tâi-oân Tiong-hôa Bîn-kok Ōe-seng Hok-lī Pō͘ tī 1988 nî khí choân-bīn si̍t-si pēⁿ-īⁿ phêng-kàm liáu-āu, siāng koân téng-kip ê pēⁿ-īⁿ hun-kip.

I-ha̍k tiong-sim tû-liáu ū gián-kiù, kàu-ha̍k hùn-liān, cheng-bi̍t chín-toàn, ko-tō͘ i-liâu téng chē chióng kong-lêng í-gōa, iáu-koh ū hú-tō, hia̍p-chō͘ khu-he̍k lāi kî-thaⁿ i-liâu ki-kò͘ ê chek-jīm, pēng-chhiáⁿ su-iàu thong-kòe ū siat i-ha̍k tiong-sim sò͘-liōng hān-chè ê pēⁿ-īⁿ phêng-kàm. Ah in-ūi sò͘-liōng hān-chè bô-hoat-tō͘ he̍k-phêng i-ha̍k tiong-sim ê ko-téng-kip pēⁿ-īⁿ, ē-tàng pī phêng-kàm ûi "chún i-ha̍k tiong-sim" (準醫學中心).

Bo̍k-chiân, Tâi-oân chóng-kiōng ū 19 keng i-ha̍k tiong-sim kap 3 keng chún i-ha̍k tiong-sim.

Lūi-pia̍t:Tâi-oân ê i-ha̍k tiong-sim
Lūi-pia̍t:Tâi-oân ê i-liâu kap kiān-khong cho͘-chit
Kang-lâng

**Kang-lâng** sī chiông-sū bó͘ chióng chit-gia̍p ê lô-tōng-chiá. Kang-lâng it-poaⁿ kóng ê sī tī kang-gia̍p seng-sán léng-he̍k óa-khò chhut-bē lô-tōng-la̍t lâi chhú-tit pò-siû ê lâng, thong-siông sī "thé-la̍t lô-tōng-chiá". Kang-lâng it-poaⁿ chí tī kang-tiûⁿ tiong seng-sán ê lâng, tû-liáu kang-tiûⁿ ê koán-lí-chiá í-gōa, lóng sī kang-lâng. Tī chi̍t-kóa kok-ka, kang-lâng ū-sî-chūn m̄-nā sī chí tī kang-tiûⁿ lāi chiông-sū seng-sán kang-chok ê lâng, mā chí tī siā-hōe ho̍k-bū hâng-gia̍p kang-chok ê lâng, chhin-chhiūⁿ ho̍k-bū-oân, chúi-tiān-kang, siau-siū-oân téng tī siāng chiân-sòaⁿ kang-chok ê jîn-oân lóng pī tēng-gī chò kang-lâng kai-kip, jî-chhiáⁿ kang-lâng ê siu-ji̍p mā kan-na ē-tàng î-chhî tī siāng-kē kang-chu chó-iū. Ū-ê tē-khu kang-lâng kap lô-kang kāng-khoán ì-sù, hoàn-chí siū-sin kai-kip, kî-tiong pau-hâm siu-ji̍p hui-siông koân ê tiong-sán kai-kip jîn-sū.

Lūi-pia̍t:Chit-gia̍p
Lūi-pia̍t:Kai-kip
Tâi-pak-chhī li̍p Bān-hong Pēⁿ-īⁿ

**Tâi-pak-chhī li̍p Bān-hong Pēⁿ-īⁿ** (台北市立萬芳醫院) sī Tâi-oân Tâi-pak-chhī ê chi̍t keng chhī-li̍p pēⁿ-īⁿ, sio̍k-î i-ha̍k tiong-sim. Iû Tâi-pak-chhī Chèng-hú tī 1989 nî heng-kiàn, m̄-koh in-ūi Tâi-pak-chhī Chèng-hú châi-chèng būn-tê it-ti̍t bô êng-ūn. 1996 nî 8 goe̍h, Tâi-pak-chhī Chèng-hú kā Bān-hong Pēⁿ-īⁿ úi-thok Tâi-pak I-ha̍k Tāi-ha̍k keng-êng. 1997 nî 2 goe̍h 15 hō chèng-sek khai-bō͘, chiâⁿ-chò Tāi-pak-chhī tē-it keng úi-gōa keng-êng ê chhī-li̍p pēⁿ-īⁿ, mā sī ûi-jī bô pèng-ji̍p 2004 nî 7 goe̍h sêng-li̍p ê Tâi-pak-chhī li̍p Liân-ha̍p Pēⁿ-īⁿ ê chhī-li̍p pēⁿ-īⁿ chi it.

Lūi-pia̍t:Tâi-pak-chhī ê pēⁿ-īⁿ
Lūi-pia̍t:Tâi-oân ê i-ha̍k tiong-sim
Lūi-pia̍t:Bûn-san-khu
Tâi-pak-chhī li̍p Liân-ha̍p Pēⁿ-īⁿ

**Tâi-pak-chhī li̍p Liân-ha̍p Pēⁿ-īⁿ** (台北市立聯合醫院), kán-chheng **Pak-chhī Liân-i** (北市聯醫), tī Tâi-oân ê Tâi-pak-chhī, ti̍t-sio̍k-î Tâi-pak-chhī Chèng-hú Ōe-seng-kio̍k ê kong-li̍p pēⁿ-īⁿ. Tī i-liâu hun-kip siōng sio̍k-î "khu-he̍k pēⁿ-īⁿ", hun-siat 7 tōa īⁿ-khu, īⁿ-pún-pō͘ tī Tāi-tông-khu Tiong-heng Īⁿ-khu. Hiān-jīm chóng īⁿ-tiúⁿ sī N̂g Sèng-kian i-su.

Ūi-tio̍h beh hō͘ Tâi-pak-chhī kok chhī-li̍p pēⁿ-īⁿ chu-goân ē-tàng iú-hāu chéng-ha̍p, Tâi-pak-chhī Chèng-hú tī 2005 nî 1 goe̍h 1 hō kā kòe-khì chhī-lāi kok i-liâu tan-ūi ha̍p-pèng chiâⁿ-chò Tâi-pak-chhī li̍p Liân-ha̍p Pēⁿ-īⁿ, m̄-koh Tâi-pak-chhī li̍p Bān-hong Pēⁿ-īⁿ kap Tâi-pak-chhī li̍p Kan-tāu Pēⁿ-īⁿ (chit-má hun-sio̍k Tâi-pak I-ha̍k Tāi-ha̍k kap Tâi-pak Êng-bîn Chóng Pēⁿ-īⁿ tāi-koán) sī ûi-jī chéng-ha̍p chìn-ji̍p Pak-chhī Liân-i thé-hē ê pēⁿ-īⁿ.

Lūi-pia̍t:Tâi-pak-chhī Ōe-seng-kio̍k
Lūi-pia̍t:Tâi-pak-chhī ê pēⁿ-īⁿ
Lūi-pia̍t:Tâi-oân ê khu-he̍k pēⁿ-īⁿ
Tâi-pak Êng-bîn Chóng Pēⁿ-īⁿ

**Tâi-pak Êng-bîn Chóng Pēⁿ-īⁿ** (臺北榮民總病院), kán-chheng **Tâi-pak Êng-chóng** (臺北榮總) ia̍h **Pak-êng** (北榮), sī chi̍t keng tī Tâi-oân Tâi-pak-chhī Pak-tâu-khu Chio̍h-pâi-á ê kong-li̍p pēⁿ-īⁿ. Ti̍t-sio̍k Kok-kun Thè-tû-ia̍h Koaⁿ-peng Hú-tō Úi-oân-hōe koán-hat, ē-kha ū So͘-ò, Îⁿ-soaⁿ, Thô-hn̂g, Sin-tek, Gio̍k-lí, Hōng-lîm kap Tâi-tang téng 7 keng êng-bîn pēⁿ-īⁿ hun-īⁿ. Tâi-pak Êng-chóng ê keh-piah sī Kok-li̍p Iông-bêng Tāi-ha̍k, siang-hong tī i-ha̍k kàu-io̍k kap gián-kiù hong-bīn ū bi̍t-chhiat óng-lâi, koh ū kiōng-cho͘ "Êng-Iông thoân-tūi" (榮陽團隊), siāng-kài ū-miâ ê gián-kiù sêng-kó sī oân-sêng liáu jîn-lūi tē-sì hō jiám-sek-thé chheng-bān kiⁿ-ki tēng-sū ê tiōng-tāi kang-têng, mā sêng-kong oân-sêng choân sè-kài siú-chhù ê lêng-chi ki-in-thé tēng-sū.

Tī Tâi-oân ê i-liâu ōe-seng thé-chè tiong, Tâi-pak Êng-chóng hām Tâi-tiong Êng-chóng kap Ko-hiông Êng-chóng lóng sī chòe-ko téng-kip ê i-ha̍k tiong-sim. Tâi-pak Êng-chóng Tiong-chèng-lâu koân 23 chân, sī Chio̍h-pâi-á tē-khu ê tē-piau chi it.

Lūi-pia̍t:Êng-bîn pēⁿ-īⁿ
Lūi-pia̍t:Tâi-pak-chhī ê pēⁿ-īⁿ
Lūi-pia̍t:Tâi-oân ê i-ha̍k tiong-sim
Lūi-pia̍t:Pak-tâu-khu
Lūi-pia̍t:Chio̍h-pâi-á
Ko-hiông-chhī li̍p Sió-káng Pēⁿ-īⁿ

**Ko-hiông-chhī li̍p Sió-káng Pēⁿ-īⁿ** (高雄市立小港醫院) sī chi̍t keng tī Tâi-oân Ko-hiông-chhī Sió-káng-khu ê kong-li̍p pēⁿ-īⁿ. Hêng-chèng-īⁿ Ōe-hok-pō͘ phêng-kàm chò "khu-he̍k kàu-ha̍k pēⁿ-īⁿ". Hiān-jīm īⁿ-tiúⁿ sī Koeh Chiau-hông sian-siⁿ. Bo̍k-chiân Ko-hiông-chhī Chèng-hú úi-thok Ko-hiông I-ha̍k Tāi-ha̍k keng-êng.

Lūi-pia̍t:Tâi-oân ê khu-he̍k pēⁿ-īⁿ
Lūi-pia̍t:Ko-hiông-chhī Chèng-hú
Lūi-pia̍t:Ko-hiông I-ha̍k Tāi-ha̍k
Sin-pak-chhī li̍p Liân-ha̍p Pēⁿ-īⁿ

**Sin-pak-chhī li̍p Liân-ha̍p Pēⁿ-īⁿ** (新北市立聯合醫院) sī Tâi-oân Sin-pak-chhī Chèng-hú sêng-li̍p ê kong-li̍p pēⁿ-īⁿ, goân-té kiò **Tâi-pak-koān li̍p Pēⁿ-īⁿ** (臺北縣立醫院), 2010 nî 12 goe̍h 25 hō kái-miâ. Chóng-īⁿ siat tī Sam-tiông Īⁿ-khu.

Lūi-pia̍t:Tâi-oân ê khu-he̍k pēⁿ-īⁿ
Êng-bîn pēⁿ-īⁿ

**Êng-bîn pēⁿ-īⁿ** (榮民醫院) lóng iû Tâi-oân Tiong-hôa Bîn-kok Chèng-hú Thè-hú-hōe sêng-li̍p kap koán-lí, ū ē-kha kúi-nā keng:
*Tâi-pak Êng-bîn Chóng Pēⁿ-īⁿ
**Tâi-pak Êng-bîn Chóng Pēⁿ-īⁿ So͘-ò Hun-īⁿ
**Tâi-pak Êng-bîn Chóng Pēⁿ-īⁿ Îⁿ-soaⁿ Hun-īⁿ
**Tâi-pak Êng-bîn Chóng Pēⁿ-īⁿ Thô-hn̂g Hun-īⁿ
**Tâi-pak Êng-bîn Chóng Pēⁿ-īⁿ Sin-tek Hun-īⁿ
**Tâi-pak Êng-bîn Chóng Pēⁿ-īⁿ Gio̍k-lí Hun-īⁿ
**Tâi-pak Êng-bîn Chóng Pēⁿ-īⁿ Hōng-lîm Hun-īⁿ
**Tâi-pak Êng-bîn Chóng Pēⁿ-īⁿ Tâi-tang Hun-īⁿ
*Tâi-tiong Êng-bîn Chóng Pēⁿ-īⁿ
**Tâi-tiong Êng-bîn Chóng Pēⁿ-īⁿ Ka-gī Hun-īⁿ
**Tâi-tiong Êng-bîn Chóng Pēⁿ-īⁿ Oan-kiô Hun-īⁿ
**Tâi-tiong Êng-bîn Chóng Pēⁿ-īⁿ Po͘-lí Hun-īⁿ
*Ko-hiông Êng-bîn Chóng Pēⁿ-īⁿ
**Ko-hiông Êng-bîn Chóng Pēⁿ-īⁿ Pîn-tong Hun-īⁿ
**Ko-hiông Êng-bîn Chóng Pēⁿ-īⁿ Tâi-lâm Hun-īⁿ
Lâm-pō͘ Kho-ha̍k Hn̂g-khu

**Lâm-pō͘ Kho-ha̍k Kang-gia̍p Hn̂g-khu** (南部科學工業園區), kán-chheng **Lâm-kho** (南科) sī Tâi-oân lâm-pō͘ ê kho-ha̍k hn̂g-khu, tī Tâi-lâm-chhī kap Ko-hiông-chhī. Tâi-lâm chiàm-tē 1,043 kong-khéng, Ko-hiông chiàm-tē 567 kong-khéng, seng-ki i-liâu khì-châi choan-khu chiàm-tē 30 kong-khéng. Koán-lí-kio̍k siat tī Tâi-lâm hn̂g-khu. Í sán-ti̍t lâi khòaⁿ, cheng-îⁿ tāi-kang-gia̍p kap biān-pán-gia̍p sī Lâm-kho ê chú-le̍k sán-gia̍p, chiàm iok choân hn̂g-khu ê 8 siâⁿ chì 9 siâⁿ. Koán-lí ki-koan sī Kho-ki-pō͘ Lâm-pō͘ Kho-ha̍k Kang-gia̍p Hn̂g-khu Koán-lí-kio̍k.

Tâi-lâm hn̂g-khu tī Sin-chhī, Siān-hòa kap An-tēng. 1996 nî 1 goe̍h 20 hō tāng-thó͘, khai-hoat biān-chek 638 kong-khéng. Ki-tē kīn-óa Tâi-lâm tē-lí tiong-sim-tiám, kok hêng-chèng-khu jîn-kháu thong-khîn sî-kan it-tì, ka-sok hn̂g-khu khoài-sok sêng-tióng.

Lūi-pia̍t:Tâi-oân ê kho-ki hn̂g-khu
Tâi-tiong Kang-gia̍p-khu

**Tâi-tiong Kang-gia̍p-khu** (臺中工業區) sī Tâi-oân tiong-pō͘ ê chi̍t ê tōa-hêng kang-gia̍p-khu, lē-sio̍k Keng-chè-pō͘ Kang-gia̍p-kio̍k koán-lí, tī Tâi-tiong-chhī Tōa-tō͘ Tâi-tē tang-chhek, chóng bīn-chek 580 kong-khéng, tī 1980 nî khai-hoat oân-sêng. Pak-pêng óa Tang-hái Tāi-ha̍k kap Tâi-oân Tāi-tō, lâm-pêng óa Tâi-tiong-chhī Cheng-bi̍t Ki-hāi Kho-ki Chhòng-sin Hn̂g-khu. Kang-gia̍p-khu lāi bo̍k-chiân chóng-kiōng ū 921 keng kang-tiûⁿ, chiông-gia̍p oân-kang 40,000 lâng, nî-sán-ti̍t Sin-tâi-phiò 3,299-ek îⁿ. Sin chìn-chù chhiúⁿ-siong tōa-pòaⁿ lóng sī ko-kho-ki sán-gia̍p, í-keng chiām-chiām ùi thoân-thóng sán-gia̍p choán hiòng ko-kho-ki sán-gia̍p māi-chìn. Lô-tōng-pō͘ Lô-tōng-le̍k Hoat-tián-sú Tiong-Chiang-Tâu Hun-sú kap Tâi-tiong Sè-bō͘ Tiong-sim mā siat tī chia.

Lūi-pia̍t:Sai-tūn-khu
Tâi-tiong-chhī Cheng-bi̍t Ki-hāi Kho-ki Chhòng-sin Hn̂g-khu

**Tâi-tiong-chhī Cheng-bi̍t Ki-hāi Kho-ki Chhòng-sin Hn̂g-khu** (台中市精密機械科技創新園區), kán-chheng **Tâi-tiong Cheng-bi̍t Ki-hāi Hn̂g-khu** (台中精密機械園區）ia̍h **Tâi-tiong Cheng-ki** (台中精機), sī tī Tâi-oân Tâi-tiong-chhī Lâm-tūn-khu Tōa-tō͘ Tâi-tē téng ê kho-ki hn̂g-khu, lē-sio̍k Tâi-tiong-chhī Chèng-hú Keng-chè Hoat-tián-kio̍k koán-lí. Hn̂g-khu biān-chek tāi-iok 161 kong-khéng, pak-pêng óa Tâi-tiong Kang-gia̍p-khu, lâm-pêng sī Léng-tong Kho-ki Tāi-ha̍k.

Hn̂g-khu tē-it kî chóng biān-chek sī 124 kong-khéng; tē-jī kî ê khai-hoat ūi-tì tī tē-it kî ê se-lâm-pêng, í-keng tī 2012 nî 9 goe̍h 25 hō tāng-thó͘, 2013 nî 4 goe̍h khí lio̍k-sio̍k kau-tē kiong chhiúⁿ-siong kiàn-chhiúⁿ êng-ūn téng chok-gia̍p.

Lūi-pia̍t:Tâi-oân ê kho-ki hn̂g-khu
Lūi-pia̍t:Lâm-tūn-khu
Kok-li̍p Tâi-oân Tāi-ha̍k I-ha̍k-īⁿ Hù-siat Pēⁿ-īⁿ

**Kok-li̍p Tâi-oân Tāi-ha̍k I-ha̍k-īⁿ Hù-siat Pēⁿ-īⁿ** (國立臺灣大學醫學院附設醫院), kán-chheng **Tâi-tāi Pēⁿ-īⁿ** (臺大醫院), sī Tâi-oân ê chi̍t keng kong-li̍p pēⁿ-īⁿ, mā sī Tâi-oân tē-it keng thê-kiong se-iûⁿ-sek i-liâu ho̍k-bū ê chèng-hú i-liâu ki-koan, chóng īⁿ-khu tī Tâi-pak-chhī Tiong-san-lâm-lō͘, lēng-gōa tī choân Tâi-oân kok-tē mā ū hun-chi īⁿ-khu. Tī Ji̍t-pún sî-tāi chho͘-kî 1895 nî chhòng-kiàn, hit-tang-chūn ti̍t-sio̍k tī Tâi-oân Chóng-tok-hú, lo̍h-bóe chiâⁿ-chò Tâi-pak Tè-kok Tāi-ha̍k Hù-sio̍k Pēⁿ-īⁿ; āu-lâi keng-kòe chē pái piàn-hòa, chiâⁿ-chò hiān-chhú-sî ê Kok-li̍p Tâi-oân Tāi-ha̍k I-ha̍k-īⁿ ê kàu-ha̍k pēⁿ-īⁿ. Tâi-tāi Pēⁿ-īⁿ sī Ōe-hok-pō͘ siāng koân phêng-kip ê i-ha̍k tiong-sim, mā sī Tâi-oân i-liâu thé-hē tiōng-iàu ê hông-ia̍h ki-kò͘. Tī koaⁿ-gâm, khì-koan î-si̍t, phīⁿ-ian-gâm, gâm-chèng chín-toàn tī-liâu kap seng-i kng-tiān siōng ê sian-hong gián-kiù sêng-chiū, mā tit-tio̍h kok-chè ê khéng-tēng.
Tōa Tâi-lâm Kong-chhia

**Tōa Tâi-lâm Kong-chhia** (大台南公車) sī **Tâi-lâm-chhī Chhī-khu Khì-chhia Kheh-ūn** ê phín-pâi hêng-siōng miâ-chheng. Tōa Tâi-lâm Kong-chhia í Tâi-lâm-chhī kong-kiōng ūn-su chò-ûi chú-koán ki-koan ê khì-chhia ho̍k-bū, chú-iàu iû "kàn-chi-sòaⁿ kong-chhia" (幹支線公車) kap "chhī-khu kong-chhia" (市區公車) nn̄g tōa pō͘-hūn cho͘-sêng.

2010 nî 12 goe̍h 25 hō, Tâi-lâm-koān kap Tâi-lâm-chhī (séng-hat-chhī) hat-khu ha̍p-pèng kái-chè chò chit-má ê Tâi-lâm-chhī (ti̍t-hat-chhī) liáu-āu, Kau-thong-pō͘ Kong-lō͘ Chóng-kio̍k Ka-gī-khu Kàm-lí-só͘ kā lō͘-sòaⁿ pí-lē tī Tâi-lâm-chhī hat-he̍k lāi chhiau-kòe 50% ê kong-lō͘ khì-chhia kheh-ūn lō͘-sòaⁿ î-kau hō͘ Tâi-lâm-chhī Chèng-hú kàm-lí. Chia-ê goân kong-lō͘ khì-chhia kheh-ūn lō͘-sòaⁿ tī 2013 nî 3 goe̍h chì 2013 nî 12 goe̍h kan tio̍k-pō͘ chéng-pèng chò 6 tiâu kàn-sòaⁿ kong-chhia lō͘-sòaⁿ kap 74 tiâu chi-sòaⁿ kong-chhia lō͘-sòaⁿ, í le̍k-sek, nâ-sek, chang-sek, kam-á-sek, n̂g-sek kap âng-sek hun-pia̍t chò-ûi 6 tiâu kàn-sòaⁿ kong-chhia hē-thóng ê sek-pia̍t gân-sek, iû Heng-lâm Kheh-ūn kap Sin-iâⁿ Kheh-ūn chit nn̄g keng bîn-êng khì-chhia kheh-ūn kong-si keng-êng.

Tōa Tâi-lâm Kong-chhia ê "chhī-khu kong-chhia" hē-thóng sī goân-té Tâi-lâm-chhī (séng-hat-chhī) só͘ hat ê 6 ê chhī-hat-khu (Tiong-se-khu, Tang-khu, Lâm-khu, Pak-khu, An-pêng-khu kap An-lâm-khu) kap Éng-khong-khu, Jîn-tek-khu kap Ko-hiông-chhī Ka-tiāⁿ-khu téng jîn-kháu bi̍t-chi̍p khu chò-ûi ho̍k-bū hoān-ûi ê kong-kiōng khì-chhia ho̍k-bū, iû Hú-siâⁿ Kheh-ūn, Heng-lâm Kheh-ūn kap Sù-hong Kheh-ūn keng-êng, tāi-pō͘-hūn lō͘-sòaⁿ sêng-si̍p ha̍p-pèng chêng chiū í-keng chûn-chāi ê Tâi-lâm-chhī (séng-hat-chhī) chhī-khu khì-chhia kheh-ūn lō͘-sòaⁿ.

Bo̍k-chiân, Tōa Tâi-lâm Kong-chhia ê êng-ūn lō͘-sòaⁿ sò͘ ū 113 tiâu: kàn-sòaⁿ kong-chhia 6 tiâu, chi-sòaⁿ kong-chhia 75 tiâu, chhī-khu kong-chhia 20 tiâu, koan-kong kong-chhia 4 tiâu, siang-chân pa-suh 1 tiâu, Ko-thih khoài-chia̍p 2 tiâu, tân-sèng chiap-poh kong-chhia 7 tiâu.

Lūi-pia̍t:Tâi-lâm-chhī ê kau-thong
Khì-koan î-si̍t

**Khì-koan î-si̍t** (器官移植) sī kā kò-thé ê bó͘ chi̍t ê khì-koan kui-ê ia̍h pō͘-hūn choán-î kàu lēng-gōa chi̍t ê kò-thé ê kòe-têng. Î-si̍t ê bo̍k-tek sī iōng lâi-chū kiong-thé oân-hó, kiān-choân ê khì-koan thè-tāi sún-hāi ia̍h kong-lêng sòng-sit ê khì-koan. Thê-kiong khì-koan ê hit hong sī khì-koan î-si̍t ê kiong-thé, ē-tàng lâi-chū chāi-sè ê lâng, mā ē-tàng lâi-chū tú-chiah kòe-sin ê lâng. Chiap-siū khì-koan î-si̍t ê hit hong sī khì-koan î-si̍t ê siū-chiá.


Lūi-pia̍t:Chhiú-su̍t
Kan-tāu

**Kan-tāu** (; Má-sài-gí: Kantaw; Hôa-gí:  *Guāndù*) sī Tâi-oân Tâi-pak-chhī Pak-tâu-khu ê chi̍t ê tē-hō-miâ, tú-hó tī Tām-chúi-hô kap Ke-lâng-hô ê kau-hōe-kháu. Chū kó͘-chá í-lâi, chiū sī tiōng-iàu ê tō͘-chiáu hioh-só͘; kéng-lāi mā ū Tâi-pak siāng tōa ê sip-tē, seng-thài hui-siông hong-hù.

1996 nî Kan-tāu Chū-jiân Kong-hn̂g tī chia sêng-li̍p. 2001 nî 12 goe̍h chhe-1 khí úi-thok Iá-chiáu Ha̍k-hōe keng-êng koán-lí, siú chhòng Tâi-oân seng-thài pó-io̍k-khu úi-thok bîn-kan siā-thoân keng-êng koán-lí ê tē-it lē.

Kan-tāu tē-hng ê biō-sī Kan-tāu-kiong sī Tâi-oân pak-pō͘ ū-miâ ê Má-chó͘-biō, hiuⁿ-hóe heng-ōng.

## Tē-hō-miâ
"Kan-tāu" chit-lō miâ sī tùi Basay-gí "Kantaw" lâi ·ê , só͘-í chá-kî Hàn-jī im-e̍k ê sî, pêng-bô thóng-it ê siá-hoat, pau-koat ***' ([[Pî-hái Kì-iû]]), ***' (Hông-û Choân-lám-tô͘, 皇輿全覽圖), ***', ***', ***', ***', ***', ***' kap **** téng-téng. Ji̍t-pún Sî-tāi siá  (),  () khah chē;  che mā sī thih-lō͘ Tām-chúi Sòaⁿ ê chhia-chām miâ.

Chiàn-āu Tiong-hoâ Bîn-kok Chèng-hú chha-put-to lóng thóng-it siá-chò "". Phì-lūn-kóng Tâi-pak Chia̍t-ūn Tām-chúi Sìn-gī Sòaⁿ ê Kan-tāu Chām Hôa-gí tio̍h sī siá-chò " *Guāndù Zhàn*". Ah Tâi-gí it-ti̍t lóng sī kóng "Kan-tāu" (干豆), chia̍t-ūn kóng-pò mā sī án-ne kóng.

## Chham-khó chu-liāu


Lūi-pia̍t:Tâi-oân ê tâm-tē
Lūi-pia̍t:Pak-tâu-khu
Tiong-hôa Bîn-kok Iá-chiáu Ha̍k-hōe

**Châi-thoân Hoat-jîn Tiong-hôa Bîn-kok Iá-chiáu Ha̍k-hōe** (Hàn: 社團法人中華民國野鳥學會; Eng: *Chinese Wild Bird Federation*, sok-siá **CWBF**), kán-chheng **Tiong-hôa Chiáu-hōe** (中華鳥會), sī chi̍t ê chóng-pō͘ tī Tâi-oân ê chiáu-á seng-thài pó-io̍k thoân-thé. 1988 nî, Tiong-hôa Chiáu-hōe iû chi̍t tīn jia̍t-ài gián-kiù chiáu-á seng-thài ê jîn-sū tī Tâi-oân sêng-li̍p. 1994 nî, Tiong-hôa Chiáu-hōe chèng-sek chiâⁿ-chò BirdLife International ê hōe-oân.
Lūi-pia̍t:Tâi-pak-chhī ê cho͘-chit
Tang-kiat-sū

**Tang-kiat-sū** (東吉嶼) sī Phêⁿ-ô͘ ê chi̍t tè tó-sū. Hêng-chèng-siōng siat chò Bāng-oaⁿ-hiong ê **Tang-kiat-chhoan**.
Tiong-hôa Bîn-kok Ōe-seng Hok-lī Pō͘

**Ōe-seng Hok-lī Pō͘** (衛生福利部), kán-chheng **Ōe-hok-pō͘** (衛福部), sī Tâi-oân Tiong-hôa Bîn-kok Chèng-hú iú-koan kong-kiōng ōe-seng, i-liâu kiān-khong kap siā-hōe hok-lī sū-bū ê chòe-ko chú-koán ki-koan, mā kàm-tok kok koān-chhī chèng-hú ê ōe-seng kap siā-hōe kio̍k-chhù. I-ê chiân-sin sī 1971 nî sêng-li̍p ê **Hêng-chèng-īⁿ Ōe-seng Sú** (行政院衛生署), tī 2013 nî seng-keh kái-miâ.

## Chó͘-chit

### Lāi-pō͘ tan-ūi

#### Gia̍p-bū tan-ūi

* Chong-ha̍p Kui-ōe Su (綜合規劃司)
* Siā-hōe Pó-hiám Su (社會保險)
* Siā-hōe Kiù-chō͘ kip Siā-kang Si (社會救助及社工司)
* Hō͘-lí kip Kiān-khong Chiàu-hō͘ Si (護理及健康照護司)
* Pó-hō͘ Ho̍k-bū Si (保護服務司)
* Tn̂g-kî  Chiàu-hō͘ Si (長期照護司)
* I-sū Si (醫事司)
* Kháu-khiuⁿ Kiān-khong Si 口腔健康司)
* Sim-lí Kiān-khong Si (心理健康司)
* Tiong-i-io̍h Si (中醫藥司)

#### Hêng-chèng tan-ūi

* Jîn-sū-chhù
* Chèng-hong-chhù
* Pì-su-chhù
* Thóng-kè-chhù
* Hōe-kè-chhù
* Chu-sìn-chhù

#### Siông-siat-sèng jīm-bū pian-cho͘

* Hoat-kui-hōe (法規會)
* Hù-sio̍k I-liâu kip Siā-hōe Hok-lī Ki-kò͘ Koán-lí Hōe (附屬醫療及福利機構管理會)
* Ōe-seng Hok-lī Jîn-oân Hùn-liān Tiong-sim (衛生護理人員訓練中心)
* Kok-bîn Nî-kim Kàm-lí-hōe (國民年金監理會)
* Choân-bîn Kiān-khong Pó-hiám Hōe (全民健康保險會)
* Choân-bîn Kiān-khong Pó-hiám Cheng-gī Sím-gī-hō (全民健康保險爭議審議會)
* Kok-chè Ha̍p-chok Cho͘ (國際合作組)

### Só͘-sio̍k ki-koan/ki-kò͘

#### 3-kip ki-koan
* 
* 
* 
* 
* 

#### 3-kip ki-kò͘
* 

#### 4-kip ki-kò͘

##### I-liâu ki-kò͘

* Chong-ha̍p pēⁿ-īⁿ: Ke-lâng Pēⁿ-īⁿ, Siang-hô Pēⁿ-īⁿ, Tâi-pak Pēⁿ-īⁿ, Thô-hn̂g Pēⁿ-īⁿ, Biâu-le̍k Pēⁿ-īⁿ, Hong-goân Pēⁿ-īⁿ, Tâi-tiong Pēⁿ-īⁿ, Chiong-hòa Pēⁿ-īⁿ, Lâm-tâu Pēⁿ-īⁿ, Ka-gī Pēⁿ-īⁿ, Phoh-chú Pēⁿ-īⁿ, Sin-iâⁿ Pēⁿ-īⁿ, Tâi-lâm Pēⁿ-īⁿ, Kî-san Pēⁿ-īⁿ, Pîn-tong Pēⁿ-īⁿ, Hoa-lian Pēⁿ-īⁿ, Gio̍k-lí Pēⁿ-īⁿ, Tâi-tang Pēⁿ-īⁿ, Hù-lí Pēⁿ-īⁿ, Hêng-chhun Pēⁿ-īⁿ, Phêⁿ-ô͘ Pēⁿ-īⁿ, Kim-mn̂g Pēⁿ-īⁿ
* Te̍k-sû liâu-ióng-īⁿ: Pat-lí Liâu-ióng-īⁿ, Lo̍k-seng Liâu-ióng-īⁿ, Thô-hn̂g Liâu-ióng-īⁿ, Chháu-tùn Liâu-ióng-īⁿ, Ka-lâm Liâu-ióng-īⁿ, Hiong-khiong Pēⁿ-īⁿ.

##### Siā-hōe hok-lī ki-kò͘
* Lāu-lâng-chi-ka (老人之家)
* Siáu-liân-chi-ka (少年之家)
* Jî-tông-chi-ka (兒童之家)

### Chèng-hú koan-chō͘ [[châi-thoân hoat-jîn]]
* Khì-koan Koan-chēng Î-si̍t Teng-lio̍k Tiong-sim (器官捐贈移植登錄中心)
* I-īⁿ Pêng-kàm kì I-liâu Phín-chit Chhek-chìn Hōe (醫院評鑑暨醫療品質策進會)
* I-io̍h-phin Cha-giām Tiong-sim (醫藥品查驗中心)
* Kok-ka Ōe-seng Gián-kiù-īⁿ (國家衛生研究院)
* Io̍h-hái Kiù-chè Ki-kim-hōe (藥害救濟基金會)
* Chau Ché-hun I-ha̍k Hoat-tián Ki-kim-hōe (周濟勳醫學研究發展基金會)
* Chín-chai Ki-kim-hōe (賑災基金會)
* Hūi-chiòng I-liâu Kiù-chè Ki-kim-hōe (惠眾醫療救濟基金會)
* Pēⁿ-lí Hoat-tián Ki-kim-hōe (病理發展基金會)
* Hū-lú Khoân-ek Chhiok-chìn Hoat-tián Úi-oân-hōe (婦女權益促進發展基金會)

## Chham-khó chu-liāu

## Gōa-pō͘ liân-kiat

* Ōe-seng Hok-lī Pō͘
* 
* 

 

Lūi-pia̍t:Hêng-chèng-īⁿ
Kàm-chhat-īⁿ

**Kàm-chhat-īⁿ** (監察院) sī Tâi-oân Tiong-hôa Bîn-kok Chèng-hú ê chòe-ko kàm-chhat ki-koan, 1931 nî 2 goe̍h sêng-li̍p, kán-chheng **Kàm-īⁿ** (監院). I-chiàu *[[Tiong-hôa Bîn-kok Hiàn-hoat]]* tī Gō͘-īⁿ tiong ē-tàng hū-chek hêng-sú tân-he̍k-khoân, kiù-kí-khoân, kàm-chhat-khoân (tiâu-cha-khoân), kàm-chhì-khoân kap sím-kè-khoân. 1992 nî chìn-chêng, hām Kok-bîn Tāi-hōe kap Li̍p-hoat-īⁿ kiōng-tông hêng-sú kok-hōe chit-khoân. Chit-ê ki-koan siong-tong î Au-bêng ê Au-chiu Sín-kè Īⁿ kap Bí-kok ê Chèng-hú Būn-chek Sú.

Kàm-chhat-īⁿ iû úi-oân 29 lâng cho͘-chit, iû chóng-thóng thê-miâ, keng-iû Li̍p-hoat-īⁿ tông-ì jīm-bēng, jīm-kî 6 tang. Kàm-chhat úi-oân kî-tiong chi̍t lâng chò īⁿ-tiúⁿ, chi̍t lâng chò hù-īⁿ-tiúⁿ.

Lūi-pia̍t:Tâi-oân chèng-hú
Lūi-pia̍t:Tiong-hôa_Bîn-kok_tiong-iong_chèng-hú_ki-koan
Tâi-oân Kok-gí

**Tâi-oân Kok-gí** (台灣國語), iā hō-chò **Tâi-oân-khiuⁿ** (台灣腔), sī chí tòa ū Tâi-oân-ōe khiuⁿ-kháu kap iōng-gí ê Tiong-hôa Bîn-kok Kok-gí. Tiong-iong Gián-kiù-īⁿ Gí-giân-ha̍k Gián-kiù-só͘ tī koaⁿ-hong bāng-chām téng kā Tâi-oân Kok-gí lia̍t chò Tâi-oân pún-thó͘ gí-giân hun-hāng ē-kha ê tiōng-tiám gián-kiù tùi-siòng.

Tē-jī-chhù Sè-kài Tāi-chiàn liáu-āu ê pòaⁿ sè-kí tiong, Tiong-kok lāi-chiàn pāi-thè lâi Tâi-oân ê Tiong-kok Kok-bîn Tóng chèng-khoân thàu-kòe kok-gí ūn-tōng thui-hêng Pak-kiaⁿ Koaⁿ-ōe chò ki-té ê kok-gí. In-ūi Koaⁿ-ōe tī Tâi-oân tī sû-lūi kap gí-im hong-bīn siū-tio̍h Tâi-gí ê éng-hióng, sán-seng chhut piàn-chit ê Koaⁿ-ōe, chiū hō-chò "Tâi-oân Kok-gí".

Tâi-oân Kok-gí pún-sin mā ū pun chò Tâi-pak-khiuⁿ, Tâi-tiong-khiuⁿ, Tâi-lâm-khiuⁿ kap Tang-pō͘-khiuⁿ téng bô-kāng lūi-pia̍t.
Chhia-sim-kok

**Chhia-sim-kok** sī Tē-jī-chhù Sè-kài Tāi-chiàn tang-tiong kap Tông-bêng-kok tùi-te̍k ê chi̍t kóa kok-ka. Chhōa-thâu ê saⁿ kok sī Tek-kok, I-tá-lí-ah, kap Ji̍t-pún.
Niû Bēng-siông

**Niû Bēng-siông** (Hàn-jī: 梁孟松; Wade-Giles: *Liang Mong-Song*; , sī Tâi-oân ê tiān-chú kang-têng ha̍k-chiá. I ùi Kok-li̍p Sêng-kong Tāi-ha̍k Tiān-kī Kang-têng Ha̍k-hē chhú-tit ha̍k-sū kap se̍k-sū ha̍k-ūi, jiân-āu tī Berkeley California Tāi-ha̍k chhú-tit tiān-chú kang-têng phok-sū ha̍k-ūi. Choan-tióng pòaⁿ-tō-thé goân-kiāⁿ bu̍t-lí kap chè-têng ki-su̍t, í-ki̍p FinFET ki-su̍t. IEEE īⁿ-sū, bat chò kòe Kok-li̍p Chheng-hôa Tāi-ha̍k Tiān-ki-hē kap Tiān-chú-só͘ ê kàu-siū, Sêng-kun-koán Tāi-ha̍k hóng-būn kàu-siū, AMD kang-têng-su, Tâi-chek-tiān chu-chhim gián-hoat-tiúⁿ, Sam-seng Tiān-chú gián-hoat hù-chóng-keng-lí, jiân-āu khì tī Tiong-sim Kok-chè.

Lūi-pia̍t:Tâi-oân kang-têng-su
B
Tâi-tiong Êng-bîn Chóng Pēⁿ-īⁿ

**Tâi-tiong Êng-bîn Chóng Pēⁿ-īⁿ** (臺中榮民總醫院), kán-chheng **Tâi-tiong Êng-chóng** (臺中榮總) ia̍h **Tiong-êng** (中榮) sī chi̍t keng tī Tâi-oân Tâi-tiong-chhī Sai-tūn-khu Tōa-tō͘ Tāi-tē téng ê i-ha̍k tiong-sim téng-kip ê kong-li̍p pēⁿ-īⁿ, lē-sio̍k Thè-hú-hōe, keng cho͘-chit kái-chō āu chiâⁿ-chò 3 keng êng-bîn pēⁿ-īⁿ chi it. Tâi-tiong Êng-chóng ē-kha ū Ka-gī, Oan-kiô kap Po͘-lí téng 3 keng hun-īⁿ. Tī 1982 nî sêng-li̍p, goân-té sī Tâi-pak Êng-bîn Chóng Pēⁿ-īⁿ Tâi-tiong Hun-īⁿ, āu-lâi tī 1988 nî to̍k-li̍p chhut-lâi.

Lūi-pia̍t:Tâi-tiong-chhī ê pēⁿ-īⁿ
Lūi-pia̍t:Tâi-oân ê i-ha̍k tiong-sim
Lūi-pia̍t:Êng-bîn pēⁿ-īⁿ
Lūi-pia̍t:Sai-tūn-khu
Tâi-lâm-chhī li̍p Pēⁿ-īⁿ

**Tâi-lâm-chhī li̍p Pēⁿ-īⁿ** (臺南市立醫院) sī tī Tâi-lâm-chhī Tang-khu ê chi̍t keng khu-he̍k kong-li̍p pēⁿ-īⁿ, iû Tâi-lâm-chhī Gī-hōe tē-peh kài tē-jī chhù lîm-sî tāi-hōe koat-gī sêng-li̍p. In-ūi kok hong-bīn in-sò͘ thêng-pái 6 tang āu úi-thok Siù-thoân i-liâu thé-hē chiap-koán keng-êng, 1988 nî í kong-pān bîn-êng ê hong-sek tiông-sin êng-ūn. Chú-iàu thê-kiong kip-chín kap bûn-chín ho̍k-bū. Pēⁿ-chhn̂g sò͘-liōng 501 chhn̂g. Chit-má sī Tâi-lâm chhī-khu ê kàu-ha̍k pēⁿ-īⁿ.

Lūi-pia̍t:Tâi-lâm-chhī ê pēⁿ-īⁿ
Lūi-pia̍t:Tâi-oân ê kàu-ha̍k pēⁿ-īⁿ
Lūi-pia̍t:Tâi-oân ê khu-he̍k pēⁿ-īⁿ
Û Oán-jû

**Û Oán-jû** (余宛如; ) sī chi̍t ūi Tâi-oân ê chèng-tī jîn-bu̍t, Pîn-tong-koān chhut-sin, gōa-séng-lâng tē-jī tāi, Bîn-chìn-tóng-che̍k ê put-hun-khu li̍p-úi.
Tân Sek-hông

**Tân Sek-hông** (陳錫煌; ), sī chi̍t ūi Tâi-oân ê pò͘-tē-hì chhiau-ngó͘ gē-su, Tâi-pak chhut-sin, lāu-pē sī Lí Thian-lo̍k. In-ūi kòe-iúⁿ lāu-bú ka-cho̍k, só͘-í sèⁿ Tân.
Tâi-lâm chhī-khu thih-lō͘ tē-hā-hòa kè-ōe

**Tâi-lâm chhī-khu thih-lō͘ tē-hā-hòa kè-ōe** (kán-chheng **Tâi-lâm thih-lō͘ tē-hā-hòa, Lâm-thih tē-hā-hòa**, Hàn-jī: **臺南市區鐵路地下化計畫**) sī chi̍t-ê sio̍k-î Tâi-oân Sin si̍p-tāi kiàn-siat chi-tiong Tâi-thih chia̍t-ūn hòa ê thih-lō͘ kái-kiàn kè-ōe, mā-sī Tiong-hôa-bîn-kok chèng-hú tī Tâi-pak thih-lō͘ tē-hā-hòa choan-àn kap Ko-hiông chhī-khu thih-lō͘ tē-hā-hòa kè-ōe í-āu chip-hêng ê tē-saⁿ-ê thih-lō͘ tē-hā-hòa hē-thóng, keng-hùi ū Sin-tâi-phiò 293.6 ek, ū 3 ê tē-hā chhia-thâu: Tâi-lâm, Lîm-sim hām Lâm Tâi-lâm. Goân-pún ī-tēng 2017 nî 12 goe̍h oân-kang, m̄-koh in-ūi kè-ōe ín-khí pō͘-hūn thiah-chhian-hō͘ hoán-tùi, só͘-í iân-āu kàu 2017 nî 3 goe̍h 15 hō chèng-sek tāng-kang. Bo̍k-chiân tī-leh si-kang, ū-kè tē-it kai-tōaⁿ kang-têng tī 2022 nî 12 goe̍h oân-kang.

## Kè-ōe lō͘-sòaⁿ
Tâi-lâm chhī-khu thih-lō͘ tē-hā-hòa kè-ōe ê khí-tiám tī Pó-an Chhia-thâu í-pak 2.8 kong-lí, chiong-tiám tī Tōa-kiô Chhia-thâu í-lâm 1.3 kong-lí, lóng-chóng ū 8.55 kong-lí tn̂g. Tû-liáu chit-má ê Tâi-lâm Chhia-thâu piàn-chò tē-hā chhia-thâu í-gōa, koh-ē khoe-ho̍k Lâm Tâi-lâm Chhia-thâu kap cheng-thiam Lîm-sim Chhia-thâu chóng-kiōng 2 ê khu-kan thong-khîn chhia-thâu. Thih-lō͘ tē-hā-hòa liáu-āu, Tâi-lâm Kū Chhia-thâu ē lâu--lo̍h-lâi chò kó͘-chek kap phòe-ha̍p hù-kīn ê thih-tō bûn-hòa chu-sán kái-chò Thih-tō bûn-hòa hn̂g-khu. Tâi-lâm sin Chhia-thâu ē poaⁿ-khì Chiân-hong-lō͘ hām Pak-mn̂g-lō͘ lō͘-kháu tang-pêng hù-kīn (goân-pún sī Tâi-thih Tâi-lâm Chhia-thâu thih-ki kó͘-tō, kū chhia-thâu ê tang-pêng).
NXP Pòaⁿ-tō-thé

**NXP Pòaⁿ-tō-thé** (Eng-gí: *NXP Semiconductors*), chiân-sin sī Philips Pòaⁿ-tō-thé, iû Hô-lân khì-gia̍p Philips tī 1953 nî sêng-li̍p. 2006 nî 8 goe̍h 31 hō, kong-si chip-hêng-tiúⁿ Frans van Houten tī Pek-lîm hiòng kheh-hō͘ kap oân-kang soan-pò͘ kong-si ê sin miâ-hō. NXP Pòaⁿ-tō-thé bo̍k-chiân ē-tàng thê-kiong pòaⁿ-tō-thé, hē-thóng kap nńg-thé kái-koat hong-àn; sú-iōng tī khì-chhia, chhiú-ki-á, tì-hūi sek-pia̍t èng-iōng, tiān-sī, ki-siōng-ap í-ki̍p kî-thaⁿ tiān-chú siat-pī siōng.
Goān Êng-kng Kui Hiong-káng

***Goān Êng-kng kui Hiong-káng*** (Hàn-jī: 願榮光歸香港), koh hō-chò ***Góa Goān Êng-kng kui Hiong-káng*** (我願榮光歸香港), kán-chheng ***Goān Êng-kng*** (願榮光), sī chi̍t siú iû 2019 nî Hiong-káng Hoán-tùi Tô-hoān Tiâu-lē Siu-tēng Chhó-àn Ūn-tōng tiong ê khòng-cheng-chiá chhòng-chok ê kun-koa, iû hòa-miâ "Thomas dgx yhl" ê Hiong-káng im-ga̍k-jîn chok-sû chok-khek, tī ūn-tōng tiong kóng-hoàn thoân-chhiùⁿ. Koa-khek chiūⁿ-thoân chì bāng-lō͘ í-lâi, pī pō͘-hūn Hiong-káng-lâng hō-chò "kok-koa", bōe-chió mûi-thé kap ti-miâ jîn-sū chàn-iông *Goān Êng-kng kui Hiong-káng* sû-khek piáu-ta̍t chhut sī-ui-chiá ê sim-siaⁿ, m̄-koh mā ín-hoat liáu cheng-gī.
Philips

**Hông-ka Philips** (Hô-lân-gí: *Koninklijke Philips N.V.*), kán-chheng **Philips**, it-poaⁿ Hàn-bûn im-e̍k chò **Hui-lī-phó͘** (飛利浦), sī Hô-lân ê khòa-kok tiān-chú kong-si, chóng-pō͘ siat tī Amsterdam. Philips iû Gerard Philips hām in lāu-pē Frederik Philips tī 1891 nî tī Hô-lân Eindhoven sêng-li̍p. Philips tī 2010 nî ū 254.2 ek Au-îⁿ ê siu-ji̍p, hō͘ i chiâⁿ-chò sè-kài siōng siāng tōa ê tiān-chú kong-si chi it. I tī choân sè-kài 60 kúi ê kok-ka kò͘-iōng iok 114,500 ê oân-kang.

Philips ū saⁿ ê chú-iàu pō͘-bûn: Philips siau-hùi tiān-chú sán-phín, Philips i-liâu pó-kiān kap Philips chiò-bêng. Chia̍t-chì 2012 nî, Philips sī sè-kài siāng tōa ê chiò-bêng chè-chō-siong.

Philips chú-iàu tī Amsterdam ê Euronext chiūⁿ-chhī, sio̍k-î AEX chí-sò͘ ê sêng-hūn kó͘-phiò. Jī-chhù sī tī New York Chèng-koàn Kau-e̍k-só͘ chiūⁿ-chhī.


Lūi-pia̍t:Hô-lân ê chè-chō kong-si
Khòa-kok kong-si

**Khòa-kok kong-si** (跨國公司) ia̍h **khòa-kok khì-gia̍p** (跨國企業) sī tī sè-kài chē-chē kok-ka ū teh êng-ūn, jî-chhiáⁿ kui-bô͘ chiâⁿ tōa ê chiūⁿ-chhī kong-si. Chia-ê kong-si tī bô-kāng ê kok-ka ia̍h tē-khu ū siat pān-sū-chhù, kang-tiûⁿ ia̍h hun-kong-si, thong-siông koh ū chi̍t ê chóng-pō͘ the̍h-lâi hia̍p-tiau choân-kiû ê koán-lí kang-chok. Khòa-kok kong-si thong-siông lī-iōng sêng-pau-siong lâi chè-chō te̍k-sû ê siong-phín, gōa-pau ê keng-êng chhiú-lō͘ mā tiāⁿ-tiāⁿ pī sú-iōng.

Tōa-hêng khòa-kok kong-si ê ī-sǹg sīm-chì chhiau-kòe chē-chē kok-ka ê chèng-hú ī-sǹg. In tùi choân-kiû chèng-tī ū chin tōa ê gōa-kau éng-hióng-la̍t, che m̄-nā sī in-ūi in ti̍t-chiap éng-hióng tio̍h chē-chē chèng-tī jîn-bu̍t soán-khu ê keng-chè, mā sī in-ūi in tī kong-koan kap chèng-tī iû-sòe hong-bīn thê-kiong liáu chu-kim lâi-goân. Chi̍t ê kok-ka lāi ê tē-khu chi-kan í-ki̍p kok-ka hām kok-ka chi-kan lóng ē hō͘-siong kēng-cheng lâi cheng-chhú khòa-kok kong-si lâi in-ê tē-hng siat kì-tiám. Kok-ka ia̍h tē-hng chèng-hú thong-siông ē thê-kiong iu-hūi tiâu-kiāⁿ lâi khip-ín khòa-kok kong-si, chhin-chhiūⁿ châi-sòe iu-hūi, sêng-lo̍k thê-kiong chèng-hú hia̍p-chō͘, he̍k-chiá sī khah kē ê khoân-kéng piau-chún.

Lūi-pia̍t:Khì-gia̍p
Chiūⁿ-chhī kong-si

**Chiūⁿ-chhī kong-si** (上市公司) sī chi̍t chióng kong-chiòng kong-si ê chi̍t chióng, 
sī chí ē-tàng tī chèng-koàn kau-e̍k-só͘ kong-khai kau-e̍k kong-si kó͘-phiò kap chè-koàn téng ê kó͘-hūn iú-hān kong-si. Kong-si kā i-ê chèng-koàn kap kó͘-hūn tī chèng-koàn kau-e̍k-só͘ chiūⁿ-chhī liáu-āu, kong-chiòng jîn-sū ē-tàng kin-kì kok kau-e̍k-só͘ ê kui-chek, lâi chū-iû bé-bē siong-koan chèng-koàn kap kó͘-hūn, bé-ji̍p kó͘-hūn ê kong-chiòng jîn-sū chiū chiâⁿ-chò kong-si ê kó͘-tong, hiáng-iú khoân-ek.

Kong-si kā chèng-koàn kap kó͘-hūn chiūⁿ-chhī ê goân-in chiâⁿ chē chióng. It-poaⁿ chêng-hóng hā, kong-si kā chèng-koàn kap kó͘-hūn tī hoat-hêng liáu-āu í chiau-kó͘ hêng-sek chiūⁿ-chhī, ē-tàng khip-ín kong-chiòng jîn-sū í tōa-liōng chu-kim tâu-ji̍p kong-si, hō͘ kong-si ē-sái ēng chhiong-chiok ê chu-kim lâi hoat-tián gia̍p-bū. Lēng-gōa, mā ū pō͘-hūn kong-si í hui-hoat-hêng sin kó͘-hūn ê hong-sek lâi chiūⁿ-chhī, i-ê bo̍k-tek ū-khó-lêng sī beh thê-ko kong-si ti-miâ-tō͘ ia̍h cheng-ka kong-si chiong-lâi tiû-chi̍p chu-kim ê hong-sek.

Ūi-tio̍h beh pó-hō͘ kó͘-tong lī-ek, àn chiūⁿ-chhī kui-chek, chiūⁿ-chhī kong-si ài tī ta̍k-nî 6 goe̍h tī kó͘-tong-hōe hiòng tâu-chu-chiá kap kong-chiòng kong-pò͘ kong-si ê châi-bū pò-pió téng chu-liāu, lâi chiap-siū kàm-chhat.

## Siong-koan
*Kong-khai kong-si

Lūi-pia̍t:kong-si
Lūi-pia̍t:Kó͘-chhī
Tâu-chu-chiá

**Tâu-chu-chiá** (投資者) kā chu-kim chò-ûi chhun-ê siā-hōe chu-goân, thàu-kòe tâu-chu-chiá tâu-chu, kā chu-kim hōe-chi̍p kàu siā-hōe tiōng-iàu sán-gia̍p khoân-chiat tiong, chhòng-chō châi-hù mā hun-tam hong-hiám kap siu-ek. Tī chu-pún chhī-tiûⁿ, chiông-sū tâu-chu ê lâng. Tâu-chu-chiá hù-chhut ê sī chu-pún, sêng-tam ê sī siong-gia̍p hong-hiám, siu-chhú ê sī lī-sûn, ùi keng-chè-ha̍k ê kak-tō͘, tâu-chu-chiá koan-sim ê sī tâu-chu pò-siû-lu̍t, tiōng-sī ê sī hong-hiám koán-lí. Tâu-chu-chiá ê chú-thé pau-hâm kò-jîn, ka-cho̍k, khì-gia̍p kap chèng-hú.

Lūi-pia̍t:Keng-chè-ha̍k
Lūi-pia̍t:Kim-hiông
Lūi-pia̍t:Châi-bū koán-lí
Châi-bū koán-lí

**Châi-bū koán-lí** (財務管理) sī tùi cho͘-chit lāi ê chu-kim su-iàu kap chu-kim tiû-chhò͘ thê-kiong khó-lêng-sèng ê tiâu-chéng oa̍h-tāng. Tī Eng-gí tiong, ū-sî iā hō-chò kim-iông (*finance*); m̄-koh, hām kim-iông bô-kāng, châi-bū koán-lí chù-tiōng kong-si ê chu-kim su-kiû kap tiû-chhò͘, chu-pún kiat-kò͘, kó͘-lī chèng-chhek téng. Tī Eng-gí tiong tiāⁿ-tiāⁿ kui-lūi chò kong-si lí-châi (*corporate finance*). Ah lí-châi iáu-koh pau-hâm tio̍h tâu-chu koán-lí téng chē-chē kî-thaⁿ lōe-iông.

Châi-bū koán-lí sī tī it-tēng ê chéng-thé bo̍k-piau hā, koan-î chu-sán ê kò͘-tì (tâu-chu), chu-pún ê iông-thong (tiû-chu), keng-êng tiong hiān-kim liû-liōng (êng-ūn chu-kim) kap lī-sûn hun-phòe ê koán-lí. Se-hong châi-bū-ha̍k chú-iàu iû saⁿ tōa léng-he̍k kò͘-sêng, chiū sī kong-si châi-bū, tâu-chu-ha̍k kap hông-koan châi-bū. Kî-tiong, kong-si châi-bū tī Tiong-kok tiāⁿ-tiāⁿ pī hoan-e̍k chò "kong-si lí-châi-ha̍k" ia̍h "khì-gia̍p châi-bū koán-lí".

Châi-bū koán-lí ê bo̍k-piau ū sán-ti̍t chòe-tāi-hòa, lī-sûn chòe-tāi-hòa, kó͘-tong châi-hù chòe-tāi-hòa kap khì-gia̍p kè-ta̍t chòe-tāi-hòa téng.

Lūi-pia̍t:Kong-si koán-lí kap êng-ūn
Lūi-pia̍t:Koán-lí-ha̍k
Chu-sán koán-lí

**Chu-sán koán-lí** (Hàn-jī: 資產管理; Eng-gí: *asset management*), mā kiò **tâu-chu koán-lí** (Hàn-jī: 投資管理; Eng-gí: *investment management*), sī chi̍t hāng chiam-tùi chèng-koàn kap chu-sán ê kim-iông ho̍k-bū, í tâu-chu-chiá ê lī-sûn chhut-hoat pēng ta̍t tâu-chu bo̍k-piau. Tâu-chu-chiá ê hoān-ûi hui-siông khoah, ē-tàng sī ki-kò͘, chhin-chhiūⁿ pó-hiám kong-si, thè-hiu ki-kim, kong-si ia̍h-sī su-jîn tâu-chu-chiá.

Chu-sán koán-lí kong-si sī tâu-chu-chiá, i-ê he̍k-sim gia̍p-bū sī tâu-chu, he̍k-sim jîn-oân sī tâu-chu keng-lí. In ē hām kheh-hō͘ chhiam-tēng ha̍p-iok, kin-kì ha̍p-iok iok-tēng hong-sek, tiâu-kiāⁿ, iau-kiû kap hān-chè tùi kheh-hō͘ chu-sán keng-êng ūn-chok. Tâu-chu koán-lí pau-hâm tio̍h kúi-nā ê goân-sò͘, chhin-chhiūⁿ kim-iông hun-sek, chu-sán thai-soán, kè-ōe si̍t-hiān kap tn̂g-oán tâu-chu kàm-khòng. Tâu-chu koán-lí tī choân-kiû hâng-gia̍p tiong ū hui-siông tiōng-iàu ê chek-jīm khan-koán chiūⁿ ek ê chu-sán.

Lūi-pia̍t:Tâu-chu
Lūi-pia̍t:Châi-bū koán-lí
Lūi-pia̍t:Kim-iông ho̍k-bū
Lūi-pia̍t:Kim-iông hong-hiám
Kè-ōe

**Kè-ōe** ia̍h **kè-e̍k** sī chi̍t cho͘ pō͘-sò͘, tang-tiong kiam àn-sǹg sî-kan kap chu-goân ê lī-ēng, siat-kè beh goân-sêng chi̍t hāng tāi-chì.

## Koan-liân
* Sū-kang
* Khè-suh
Cheng Lē-thê

thumb|Cheng Lē-thê (2016)
**Cheng Lē-thê** (Hàn-jī: 鍾麗緹; Eng-gí miâ: *Christy Chung*; ) sī chu̍t ūi Hiong-káng ê cha-bó͘ ián-oân, tī Ka-ná-tāi Montreal chhut-sì, sī Tiong-Oa̍t pòaⁿ-hóng, lāu-pē sī Oa̍t-lâm Hôa-kiâu, lāu-bú sī Oa̍t-lâm-lâng.

Cheng Lē-thê ùi Ka-ná-tāi ê  Québec Tāi-ha̍k pit-gia̍p, chú-siu hêng-siau, cheng-thong gō͘ kok gí-giân (pau-hâm Eng-gí, Hoat-gí, Oa̍t-gí, Phó͘-thong-ōe, Oa̍t-lâm-gí). Jiân-āu tī Hiong-káng chham-soán 1993 nî-tō͘ Kok-chè Hôa-è Sió-chiá tit-tio̍h koan-kun ji̍p-hâng, i-ê ang-sài sī Tiuⁿ Lûn-se̍k.
Kok-chè Tiong-hôa Sió-chiá

**Kok-chè Tiong-hôa Sió-chiá** (國際中華小姐), khah-chá kiò **Kok-chè Hôa-è Sió-chiá** (國際華裔小姐), sī iû Hiong-káng Tiān-sī Kóng-pò Iú-hān Kong-si (TVB) chhòng-pān ê nî-tō͘ kok-chè soán-bí kèng-sài, ùi 1988 nî khai-sí, beh hō͘ sè-kài kok-tē ê Hôa-è bí-jîn tāi-piáu ē-tàng kiōng-tông chham-ú, cheng-chhú koan-kun, mā tit-tio̍h ta̍h-ji̍p Hiong-káng ián-gē-kài ê ki-hōe. Chham-sài bí-jîn ài ū Hôa-è hiat-thóng chiah ē-tàng chham-sài.

1990 nî, ūi-tio̍h beh phòe-ha̍p Tiong-hôa bûn-hòa goân-sò͘, tāi-hōe kā hit kài ê sàisū iân-kî chì keh-nî (1991 nî), tī ta̍k-nî ê kū-le̍k sin-nî chêng-āu kí-pān. 2007 nî khí, Tiong-kok tē-khu ka-lē siū iau-chhiáⁿ chham-sài, só͘-í tāi-hōe kā "Kok-chè Hôa-è Sió-chiá" kái-miâ chò koh-khah ū tāi-piáu-sèng ê "Kok-chè Tiong-hôa Sió-chiá".